open-index/open-wikipedia-markdown huggingface dataset:
Cogito ergo sum

[მინი|მარჯვნივ|რენე დეკარტი ([1596—1650)]]

**Cogito, ergo sum** ( — „ვაზროვნებ, მაშასადამე  ვარსებობ“) — რენე დეკარტის ფილოსოფიური მტკიცება, ახალი დროის დასავლური რაციონალიზმის ფუნდამენტური ელემენტი.

ეს მტკიცება დეკარტმა წამოაყენა როგორც პირველადი უტყუარობა, ჭეშმარიტება, რომელშიც შეუძლებელია ეჭვის შეტანა — და რომელზე დაყრდნობითაც, შესაბამისად, შეგვიძლია სარწმუნო ცოდნის შენობის ხელახლა აშენება.

არგუმენტი არ უნდა გავიგოთ როგორც დასკვნა („ის, ვინც აზროვნებს, არსებობს; მე ვაზროვნებ, მაშასადამე, მე ვარსებობ“); პირიქით, მისი არსი მის სიცხადეშია, ჩემი არსებობის, როგორც მოაზროვნე სუბიექტის, თვითუტყუარობაში (*res cogitans* — „მოაზროვნე საგნები“): აზროვნების ყოველგვარი აქტი (უფრო ფართოდაც — ცნობიერების ყოველგვარი წარმოდგენა, განცდა, ვინაიდან cogito არ შემოიფარგლება მხოლოდ აზროვნებით), მასზე რეფლექსური დაკვირვების შემთხვევაში, აღმომაჩენს მე, მოაზროვნეს, რომელიც ვახორციელებ ამ აქტს. არგუმენტი მიუთითებს აზროვნების (ცნობიერების) აქტის დროს სუბიექტის თვითაღმოჩენაზე: მე ვაზროვნებ და საკუთარ აზროვნებაზე დაკვირვებისას აღმოვაჩენ საკუთარ თავს, მოაზროვნეს, რომელიც დგას ამ აქტებისა და მისი შემცველობების უკან.

## რესურსები ინტერნეტში 
* Routledge Encyclopedia of Philosophy: Descartes — The Cogito Argument  

## ლიტერატურა 
* *ჰაიდეგერი მ.*  ევროპული ნიჰილიზმი. თავები „დეკარტის Cogito როგორც cogito me cogitar“ და „დეკარტის cogito sum“.
* *ჰუსერლი ე.* იდეები სუფთა ფენომენოლოგიისა და ფენომენოლოგიური ფილოსოფიისკენ. ტ. 1. — მ.: ДИК, 1999. § 46.

## სქოლიო
კატეგორია:ეპისტემოლოგია
კატეგორია:ლათინური ტერმინები და ფრაზები
ბალივკა (ნოვი-სანჟარის რაიონი)

**ბალივკა** () — სოფელი უკრაინაში. მდებარეობს პოლტავის ოლქის ნოვი-სანჟარის რაიონში. 2013 წელს სოფლის მოსახლეობა 65 კაცს შეადგენდა.

## რესურსები ინტერნეტში
* სოფლის ამინდი

კატეგორია:ნოვი-სანჟარის რაიონის სოფლები
შმავონ შმავონიანი

**შმავონ შმავონიანი** (; დ. 22 თებერვალი, 1953, სოფელი ვერინ-არტაშატი, არარატის პროვინცია) — სომეხი მხატვარი.

## ბიოგრაფია
შმავონ შმავონიანი დაიბადა 1953 წლის 22 თებერვალს ვერინ-არტაშატში, არარატის პროვინცია, სომხეთი. მან ხატვა 7 წლის ასაკიდან დაიწყო . 1971-1975 წლებში იგი სწავლობდა ერევნის ტერლემეზიანის ხელოვნების სკოლაში. 1979 წელს მან გაყიდა თავისი პირველი ნახატი. მისი გამოფენები გაიმართა მოსკოვში, პეტერბურგში, საფრანგეთში, დიდ ბრიტანეთში, ამერიკის შეერთებულ შტატებში, ბეირუთში, ქუვეითში, სტამბოლში.

## რესურსები ინტერნეტში
* Շմավոն Շմավոնյանի պաշտոնական կայքը
* Գունաբաժանում. Շմավոն Շմավոնյան 
* Շմավոն Շմավոնյան, Այս կարմիր-կանաչ աշխարհը 
* Շմավոն Շմավոնյան
* Հարցազրույց նկարիչ Շմավոն Շմավոնյանի հետ
* Շմավոնյանը նկարում է Mrs. Books'-ի դիմանկարը

## სქოლიო
კატეგორია:სომეხი მხატვრები
კატეგორია:დაბადებული 1953
კატეგორია:დაბადებული 22 თებერვალი
კატეგორია:მხატვრები ანბანის მიხედვით
კატეგორია:ცოცხალი ადამიანები
აწყვეტილი (ფილმი)

„**აწყვეტილი**“ () — ლუი ლეტერიეს 2005 წლის ფილმი ლუკ ბესონი სცენარის მიხედვით, ჯეტ ლის და ბესონის თანაპროდიუსერობით. მასში მთავარ როლებს ასრულებენ ლი, მორგან ფრიმენი, ბობ ჰოსკინსი და კერი კონდონი. ფილმის მოვლენები ვითარდება გლაზგოში.

## საუნდტრეკი
ფილმის საუნდტრეკი, რომლის სათაურში გამოყენებულია თავად ფილმის ორიგინალური სათაური, დაწერილია Massive Attack-ის მიერ. ალბომი 2004 წელს გამოუშვა ლეიბლმა EMI Records და 2005 წელს, სათაურით *Unleashed*, Virgin Records-მა. მეორე გამოცემაში შეტანილია ორი დამატებითი სიმღერა.

### სიმღერების სია
# „Opening Title“ – 1:10
# „Atta' Boy“ – 1:29
# „P Is for Piano“ – 1:57
# „Simple Rules“ – 1:20
# „Polaroid Girl“ – 2:59
# „Sam“ – 3:08
# „One Thought at a Time“ – 4:23
# „Confused Images“ – 1:59
# „Red Light Means Go“ – 2:04
# „Collar Stays On“ – 1:51
# „You've Never Had a Dream“ – 2:46
# „Right Way to Hold a Spoon“ – 3:19
# „Everybody's Got a Family“ – 1:29
# „Two Rocks and a Cup of Water“ – 2:32
# „Sweet Is Good“ – 1:33
# „Montage“ – 1:54
# „Everything About You Is New“ – 2:25
# „The Dog Obeys“ – 2:19
# „Danny the Dog“ – 5:53
# „I Am Home“ – 4:14
# „The Academy“ – 1:45

;დამატებითი სიმღერები
# „Baby Boy“ – 3:28 (Thea Van Seijen)
# „Unleash Me“ – 2:36 (The RZA feat. Prodigal Sunn & Christbearer of Northstar

## რესურსები ინტერნეტში
* 
* 
* 

## სქოლიო
კატეგორია:Massive Attack-ის ალბომები
კატეგორია:2004 წლის საუნდტრეკები
კატეგორია:EMI Records-ის საუნდტრეკები
კატეგორია:Virgin Records-ის საუნდტრეკები
კატეგორია:ალბომები ნილ დევიჯის პროდიუსერობით
კატეგორია:2005 წლის ფილმები
ხუან ხოსე ფლორესი

**ხუან ხოსე ფლორეს ი არამბურუ** (; დ. 19 ივლისი, 1800, პუერტო-კაბელიო, ვენესუელა — გ.  1 ოქტომბერი, 1864, პუნა, ეკვადორი) — ვენესუელის სამხედრო მოღვაწე. ეკვადორის პრეზიდენტი 1830-1834 და 1839-1845 წლებში. მას ხშირად მოიხსენიებენ „რესპუბლიკის დამაარსებლის“ სახელით.

## ბიოგრაფია 
დაიბადა 1800 წელს პუერტო-კაბელიოში. 1824 წელს დაქორწინდა მერსედეს ხიხონზე. მათი 12 შვილიდან ერთ-ერთი ანტონიო 1888 წელს გახდა ეკვადორის პრეზიდენტი. 

## კარიერა 
1830 წლის 30 მაისს, როდესაც ეკვადორი გამოეყო დიდ კოლუმბიას, ფლორესი გამოაცხადეს ეკვადორის უზენაეს მმართველად. 14 აგვისტოს გახდა ეკვადორის დროებითი პრეზიდენტი. 22 სექტემბრიდან კი კონსტიტუციურად არჩეული პრეზიდენტია. 1834 წელს მისი უფლებამოსილების გასვლის შემდეგ ქვეყანაში არეულობა დაიწყო. პრეზიდენტის თანამდებობას იკავებს ვისენტე როკაფუერტე, ხოლო ფლორესი რჩება ჯარების მეთაურად. მეორედ ქვეყნის მეთაურის თანამდებობას იკავებს 1839 წელს. 1845 წლის 6 მარტს ფლორესი დაამხეს, მან დატოვა ქვეყანა და საცხოვრებლად გადავიდა პარიზში. 1859 წელს დაბრუნდა ეკვადორში პრეზიდენტ გაბრიელ გარსია მორენოს მოწვევით, რათა აღედგინა წესრიგი ქაოსით მოცულ ქვეყანაში. მიუხედავად წარმატებისა მისი პოლიტიკური კარიერა დასრულებული იყო. გარდაიცვალა ურემიით 1864 წელს ეკვადორის სანაპიროსთან გემზე. 

## რესურსები ინტერნეტში
* FLORES, Gral. Juan José 
* Presidential biography  
* Presidential terms and events 

კატეგორია:ეკვადორის პრეზიდენტები
კატეგორია:დაბადებული  19 ივლისი
კატეგორია:დაბადებული 1800
კატეგორია:გარდაცვლილი 1 ოქტომბერი
კატეგორია:გარდაცვლილი 1864
კატეგორია:გადატრიალების შედეგად თანამდებობიდან გადაყენებული ლიდერები
ბერეზოტოჩა

**ბერეზოტოჩა** () — სოფელი უკრაინაში. მდებარეობს პოლტავის ოლქის ლუბნის რაიონში. 2023 წელს სოფლის მოსახლეობა 1107 კაცს შეადგენდა.

## რესურსები ინტერნეტში
* სოფლის ამინდი

კატეგორია:ლუბნის რაიონის სოფლები
I Want You (მარვინ გეის სიმღერა)

„**I Want You**“ — მარვინ გეის სიმღერა იმავე სახელის მქონე მე-14 სტუდიური ალბომიდან. სინგლის სახის გამოვიდა 1976 წელს. მუსიკის და ტექსტის ავტორები არიან ლეონ უერი და არტურ „T-Boy“ როსი. სიმღერამ მიაღწია მე-15 პოზიციას *Billboard Hot 100-ში*, პირველს Hot Selling Soul Singles-ში და მეათეს Disco Singles Chart-ში.

ამერიკელმა მომღერალმა მადონამ და ინგლისურმა ჯგუფმა Massive Attack-მა ჩაწერეს ამ სიმღერის ქავერ-ვერსია, მარვინ გეისადმი მიძღვნილი ალბომისთვის *Inner City Blues: The Music of Marvin Gaye*, 1995 წელს. იგი გამოვიდა პრომო სინგლის სახით და შეტანილია მადონას კომპილაციაში *Something to Remember* და Massive Attack-ის Collected-ში.

## სქოლიო
კატეგორია:1976 წლის სინგლები
კატეგორია:Massive Attack-ის სიმღერები
კატეგორია:1975 წლის სიმღერები
კატეგორია:1995 წლის სიმღერები
კატეგორია:მადონას სიმღერები
კატეგორია:მარვინ გეის სიმღერები
კატეგორია:1991 წლის სინგლები
ბილსკი (კოტელვის რაიონი)

**ბილსკი** () — სოფელი უკრაინაში. მდებარეობს პოლტავის ოლქის კოტელვის რაიონში. 2022 წელს სოფლის მოსახლეობა 453 კაცს შეადგენდა.

## რესურსები ინტერნეტში
* სოფლის ამინდი

კატეგორია:კოტელვის რაიონის სოფლები
არნო დანიელი

**არნო დანიელი** () — პროვანსელი ტრუბადური; ცხოვრობდა ინგლისის მეფე რიჩარდ I-ის კარზე; ასევე სამხრეთ საფრანგეთის სამეფო კარზეც. შემოქმედების წლებია 1180—1195.
## ბიოგრაფია 
წარმოშობით აზნაურმა განათლება მიიღო, მაგრამ, როგორც მისი „ბიოგრაფიიდან“ ვიგებთ, „მეცნიერება სიმღერის გამო მიატოვა“.
დანიელის ლირიკა ბუნდოვანია, ლექსები — მძიმე. მისი ცხოვრების მემატიანე აღნიშნავს, რომ არნომ „თხზვის დახვეწილი ფორმა ამჯობინა, ამიტომ მისი სიმღერებიც რთული გასაგები და დასამახსოვრებელია“. მაგრამ დანტე მის შემოქმედებას აფასებდა და მას „სიყვარულის უპირველეს პოეტს“ უწოდებდა. „ღვთაებრივი კომედიის“ „სალხინებლის“ XXVI-ე სიმღერაში პოეტ გვინდო გვინიცელის პირით მას საუკეთესო მელექსედ ასახელებს.

დანიელის შემოქმედება „ბნელი სტილის“ მწვერვალია. დანიელმა ტრუბადურთა შორის პირველმა დაიწყო თავისი სიმღერების წერა სექსტინის ფორმით. მისი სექსტინა Lo ferm voler qu’el cor m’intra („ბრმა ვნებას, გულს რომ აპობს…“) ისეთი პოეტების მიბაძვის საგნად იქცა, როგორებიცაა დანტე და პეტრარკა.

## სქოლიო
კატეგორია:XII საუკუნის პოეტები
კატეგორია:ტრუბადურები
კატეგორია:ფრანგი პოეტები
კატეგორია:დაბადებული 1115
კატეგორია:გარდაცვლილი 1210
კატეგორია:მწერლები ანბანის მიხედვით
ჯამპაოლო პაცინი

**ჯამპაოლო პაცინი** (; დ. 2 აგვისტო, 1984) — იტალიელი ფეხბურთელი, საფეხბურთო კლუბ „ელას ვერონის“ თავდამსხმელი.

## ტიტულები 
### საკლუბო 
; ინტერი მილანი
*იტალიის თასის მფლობელი: 2010/11

### სანაკრებო 
; იტალია 19 წლ.
*ევროპის ჩემპიონი: 2003

### ინდივიდუალური 
*სერია A-ს წლის ახალგაზრდა ფეხბურთელი: 2005

## რესურსები ინტერნეტში 
* პროფილი ელას ვერონის ოფიციალურ საიტზე  
* პროფილი Transfermarkt-ზე 
* პროფილი Soccerway-ზე 

## სქოლიო 
კატეგორია:დაბადებული 1982
კატეგორია:იტალიელი ფეხბურთელები
კატეგორია:ატალანტას ფეხბურთელები
კატეგორია:ფიორენტინას ფეხბურთელები
კატეგორია:სამპდორიას ფეხბურთელები
კატეგორია:მილანის ინტერის ფეხბურთელები
კატეგორია:მილანის ფეხბურთელები
კატეგორია:ელას ვერონის ფეხბურთელები
კატეგორია:დაბადებული 2 აგვისტო
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
ბორისივკა (დიკანკის რაიონი)

**ბორისივკა** () — სოფელი უკრაინაში. მდებარეობს პოლტავის ოლქის დიკანკის რაიონში. 2013 წელს სოფლის მოსახლეობა 64 კაცს შეადგენდა.

## რესურსები ინტერნეტში
* სოფლის ამინდი

კატეგორია:დიკანკის რაიონის სოფლები
ბურიაკიშჩინა

**ბურიაკივშჩინა** () — სოფელი უკრაინაში. მდებარეობს პოლტავის ოლქის ველიკა-ბაჰაჩკის რაიონში. 2013 წელს სოფლის მოსახლეობა 37 კაცს შეადგენდა.

## რესურსები ინტერნეტში
* სოფლის ამინდი

კატეგორია:ველიკა-ბაჰაჩკის რაიონის სოფლები
ისიდრო აიორა

**ისიდრო რამონ ანტონიო აიორა კუევა** (; დ. 2 სექტემბერი, 1879, ლოხა, ეკვადორი — გ. 22 მარტი, 1978, ლოს-ანჯელესი, კალიფორნია, ამერიკის შეერთებული შტატები) — ეკვადორის პრეზიდენტი 1926 წლის 3 აპრილიდან 1931 წლის 24 აგვისტომდე.

ისიდრო-აიორა, ქალაქი გუაიასის პროვინციაში და პუერტო-აიორა მის სახელს ატარებენ. 

## რესურსები ინტერნეტში
*ISIDRO AYORA CUEVA 
*Dictadura Del Dr. Isidro Ayora Cueva 
* Ecuador online - Dr. Isidro A 
* Pérez Pimentel, Rodolfo – Diccionario Enciclopédico de Ecuador - Isidro Ayora Cueva 
* Biografías y vidas - Isidro Ayora
* Paz y Miño Cepeda, Juan J. - La Revolución Juliana. Nación, Ejército y bancocracia
* Historia y Economía del Ecuador - Revolución Juliana (1925-1947) I]
* Diario La Hora - La Revolución Juliana: un movimiento innovador

კატეგორია:ეკვადორის პრეზიდენტები
კატეგორია:დაბადებული  2 სექტემბერი
კატეგორია:დაბადებული 1879
კატეგორია:გარდაცვლილი  22 მარტი
კატეგორია:გარდაცვლილი 1978
ლისარდო გარსია

**ლისარდო გარსია სოროსა** (; დ. 26 აპრილი, 1844 — გ. 29 მაისი, 1927) — ეკვადორის პრეზიდენტი 1905 წლის 1 სექტემბრიდან 1906 წლის 15 იანვრამდე.

## ბიოგრაფია
ლისარდო გარსია დაიბადა 1844 წლის 26 აპრილს გუაიაკილში. მან დააარსა გუაიაკილის სავაჭრო პალატა და თავის მშობლიურ ქალაქში მეხანძრეების წევრი  გახდა. 1895 წელს, ლისარდო გარსია ეკონომიკის მინისტრია. ამის შემდეგ, იგი გუაიასის პროვინციის სენატორად დაინიშნა, ხოლო მოგვიანებით სენატის ვიცე-პრეზიდენტად და გუაიაკილის საბჭოს წევრად. 

1905 წელს, გარსია ეკვადორის პრეზიდენტად აირჩიეს, მაგრამ იგი ქვეყანას მხოლოდ რამდენიმე თვის მანძილზე მართავდა. ელოი ალფაროს რევოლუციის შემდეგ, მან იძულებით დატოვა თანამდებობა.

## რესურსები ინტერნეტში
*Lizardo Garcia Sorrroza .
* Official Website of the Ecuadorian Government about the country President's History
* Cámara de Comercio Guayaquil
* გუაიაკილის სავაჭრო პალატა

კატეგორია:ეკვადორის პრეზიდენტები
კატეგორია:დაბადებული 26 აპრილი
კატეგორია:დაბადებული 1844
კატეგორია:გარდაცვლილი 29 მაისი
კატეგორია:გარდაცვლილი 1927
კატეგორია:დამხობილი პრეზიდენტები
ხოსე ლუის ტამაიო

**ხოსე ლუის ტამაიო ტერანი** (; დ. 29 ივლისი, 1858 — გ. 7 ივლისი, 1947) — ეკვადორის პრეზიდენტი 1920 წლის 1 სექტემბრიდან 1924 წლის 31 აგვისტომდე. იგი ეკვადორის რადიკალური ლიბერალური პარტიის წევრი იყო.

## რესურსები ინტერნეტში
*JOSE LUIS TAMAYO TERAN 
*Pérez Pimentel Rodolfo: *Diccionario Biográfico Ecuador, tomo 4 - José Luis Tamayo* 
*Biografías y Vidas: *José Luis Tamayo*

კატეგორია:დაბადებული  29 ივლისი
კატეგორია:დაბადებული 1858
კატეგორია:გარდაცვლილი 7 ივლისი
კატეგორია:გარდაცვლილი 1947
კატეგორია:ეკვადორის პრეზიდენტები
ემილიო ესტრადა

**ემილიო ესტრადა კარმონა** (დ. 28 მაისი, 1855 — გ. 21 დეკემბერი, 1911) — ეკვადორის პრეზიდენტი 1911 წლის 1 სექტემბრიდან 1911 წლის 21 დეკემბრამდე. გარდაიცვალა თანამდებობაზე ყოფნის დროს, გულის შეტევის შედეგად.

## რესურსები ინტერნეტში 
*Emilio Estrada Carmona 
* Emilio Estrada C.  
* Enciclopedia del Ecuador por Efrén Avilés Pino 

კატეგორია:ეკვადორის პრეზიდენტები
კატეგორია:დაბადებული 28 მაისი
კატეგორია:დაბადებული 1855
კატეგორია:გარდაცვლილი 21 დეკემბერი
კატეგორია:გარდაცვლილი 1911
ალი-საბიეს რეგიონი

**ალი-საბიეს რეგიონი** (; ) — რეგიონი ჯიბუტის სამხრეთ ნაწილში.
* ადმინისტრაციული ცენტრი — ქალაქი ალი-საბიე.
* ფართობი — 2400 კმ², მოსახლეობა — 86 949 ადამიანი (2009 წელი).

რეგიონს აღმოსავლეთიდან ესაზღვრება სომალის რეგიონი აუდალი, რომელზეც პრეტენზიას აცხადებს არაღიარებული სახელმწიფო სომალილენდი, სამხრეთიდან ეთიოპიის — სომალის რეგიონი, დასავლეთიდან ჯიბუტის — დიკილის რეგიონი, ხოლო ჩრდილოეთიდან ასევე ჯიბუტის — არტის რეგიონი.

## სქოლიო
კატეგორია:ჯიბუტის რეგიონები
ხოსე ხოაკინ დე ოლმედო

**ხოსე ხოაკინ დე ოლმედო ი მარური** (; დ. 20 მარტი, 1780, გუაიაკილი, ეკვადორი — გ.  19 თებერვალი, 1847, გუაიაკილი, ეკვადორი) — ეკვადორელი პოეტი და პოლიტიკოსი. ეკვადორის დროებითი მთავრობის თავმჯდომარე 1845 წლის 6 მარტიდან 8 დეკემბრამდე.

## ბიოგრაფია 
ხოსე ხოაკინ დე ოლმედო სწავლობდა პერუში. ახალგაზრდობაში წერდა ლექსებს. მას ეკუთვნის ლირიკულ-ეპიკური ნაწარმოები „გამარჯვება ხუნინთან“.

აქტიურად მონაწილეობდა ეკვადორის დამოუკიდებლობისათვის ბრძოლაში. 1820 წელს გამოაცხადა გუაიაკილის თავისუფალი რესპუბლიკის დამოუკიდებლობა და გახდა მისი ერთადერთი პრეზიდენტი. მომდევნო პერიოდში ეს ტერიტორია დიდი კოლუმბიის შემადგენლობაში შევიდა.

1830-1831 წლებში ეკავა ეკვადორის ვიცე-პრეზიდენტის თანამდებობა. 1845 წელს ხუან ხოსე ფლორესის დამხობის შემდეგ გახდა დროებითი მთავრობის თავმჯდომარე. თანამდებობა დატოვა ამავე წლის 8 დეკემბერს და უფლებამოსილება გადააბარა ვისენტე რამონ როკას.

მის პატივსაცემად ქალაქ რიობამბის საფეხბურთო კლუბს ეწოდება მისი სახელი. აღნიშნული კლუბი 2000 წელს ეკვადორის ჩემპიონი გახდა.

## რესურსები ინტერნეტში
* Official Website of the Ecuadorian Government about the country President's History

კატეგორია: ეკვადორის პრეზიდენტები
კატეგორია: დაბადებული  20 მარტი
კატეგორია: დაბადებული 1780
კატეგორია: გარდაცვლილი 19 თებერვალი
კატეგორია: გარდაცვლილი 1847
კატეგორია: ეკვადორელი პოეტები
სანტა-კრუს-დი-მინასი

**სანტა-კრუს-დი-მინასი** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 930 მეტრზე. მიეკუთვნება კამპუ-დას-ვერტენტისის მეზორეგიონს. შედის ეკონომიკურ-სტატისტიკურ მიკრორეგიონ სან-ჟუან-დელ-რეის შემადგენლობაში.

2010 წლის მონაცემებით, მოსახლეობა 7 865 ადამიანს შეადგენდა, მოსახლეობის სიმჭიდროვე 2 206 კმ²-ზე. ფართობი 3 565 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
ზვონიმირ სოლდო

**ზვონიმირ სოლდო** (; დ. 2 ნოემბერი, 1967, ზაგრები) — ხორვატი ყოფილი ფეხბურთელი. მონაწილეობა მიიღო მუნდიალი 1998-ზე, ასევე ევრო 1996-ზე და მსოფლიოს 2002 წლის ჩემპიონატზე. 2008 წელს წვრთნიდა „დინამო ზაგრებს“, ხოლო 2009-10 წლებში — „კელნს“. 

## რესურსები ინტერნეტში 
*

კატეგორია:ხორვატი ფეხბურთელები
კატეგორია:დაბადებული 1967
კატეგორია:დაბადებული 2 ნოემბერი
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
ერევნის გუბერნია

**ერევნის გუბერნია** (;  — 29 ნოემბერი, 1920) — რუსეთის იმპერიის ადმინისტრაციულ-ტერიტორიული ერთეული 1849-1917 წლებში. ადმინისტრაციული ცენტრი — ერევანი.

## ადმინისტრაციული დაყოფა
ერევნის გუბერნია შეიქმნა 1849 წლის 9 ივნისს თბილისის გუბერნიის მაზრებისა და შემახის გუბერნიისა მიგრინის უბნისა და შუშის მაზრის სოფელ კანაკისაგან.

ერევნის გუბერნია შეიქმნა ერევნის, ნახჩევანის, ალექსანდროპოლისა და შუშის მაზრის მიგრენსკის მონაკვეთის ბაზაზე, ხოლო მათგან შეიმნა შემდეგი მაზრები: 

*ერევნის მაზრა
*ნოვო-ბაიაზეთის მაზრა
*ნახიჩევანის მაზრა
*ორდუბათის მაზრა
*ალექსანდრაპოლის მაზრა

1859 წლის 19 ივნისს ერევნის მაზრა გაიყო ერევნის და ეჩმიაძნინის მაზრებად.

1868 წლის 12 თებერვალს ელიზავეტპოლის გუბერნიის შექმნასთან დაკავშირებით, ტფილისის გუბერნიას დარჩა 6 მაზრა: გორის, დუშეთის, თელავის [თიანეთის საბოქაულოთი], სიღნაღის [შირაქის საბოქაულოთი], ტფილისის [თრიალეთის და ლორეს საბოქაულოთი] და ახალციხის [ახალქალაქის საბოქაულოთი]. აქედან ახალციხის მაზრა ქუთაისის გუბერნიას ჩამოეჭრა, ხოლო ლორეს საბოქაულო — ერევნის გუბერნიას.

## რესურსები ინტერნეტში
*ЭРИВАНСКАЯ ГУБЕРНИЯ
*Военно-статистическое обозрение Российской империи, Т. 16, ч. 6 : Эриванская губерния, 1853

## სქოლიო
კატეგორია:ერევნის გუბერნია
კატეგორია:აზერბაიჯანის ისტორია
მზია ჩხეტიანი

**მზია ჩხეტიანი** (დ. 10 მაისი, 1940, ღვირიში, ცაგერის რაიონი — გ. ოქტომბერი, 2020) — ქართველი მწერალი, პოეტი, შიო მღვიმელის სახელობის პრემიის ლაურეატი. იაკობ გოგებაშვილის სახელობის საბავშვო ლიტერატურის პრემიის ლაურეატი.

## ბიოგრაფია
დაიბადა 1940 წლის 10 მაისს, ლეჩხუმში, სოფელ ღვირიშში. 1967 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. მისი ნაწარმოებები იბეჭდება 1965 წლიდან.

სხვადასხვა დროს მუშაობდა გაზეთების რედაქციებსა და ტელევიზიაში. მწერალთა კავშირის წევრია 1978 წლიდან. მონაწილეობდა სხვადასხვა ლიტერატურულ კონკურსში. არის 1996 წელს ბავშვთა საერთაშორისო ფონდისა და გაზეთ „ნერგის“ მიერ გამოცხადებული პოეზიის კონკურსის ლაურეატი, ხოლო 2008 წელს პატრიოტულ თემაზე შექმნილი ნაწარმოებების კონკურსზე „ხერთვისი“ პოეზიაში მიენიჭა პირველი პრემია. 

1990 წელს გადაეცა შიო მღვიმელის სახელობის პრემია. მიღებული აქვს ღირსების მედალი.

2019 წელს საბავშვო ლიტერატურის განვითარებაში შეტანილი წვლილისათვის მიენიჭა იაკობ გოგებაშვილის სახელობის საბავშვო ლიტერატურის პრემია.

1964 წლიდან, 56 წლის განმავლობაში ცხოვრობდა ილია ჭავჭავაძის მეუღლის ოლღა გურამიშვილის ყოფილ ბინაში, მთაწმინდის ქუჩა № 20-ში. გარდაიცვალა 2020 წელს.

## ბიბლიოგრაფია
*„ჭიტა-ჭიტა“ — გამომცემლობა „ნაკადული“ 1973
*„მზეშინა“ —  გამომცემლობა „მერანი“ 1975
*„ფრთები“ —   გამომცემლობა „ნაკადული“ 1975
*„ლეტიბაჩების ქვეყანა“ — გამომცემლობა „ნაკადული“ 1978
*„ერთი ცისფერი ბილიკი“ — გამომცემლობა „ნაკადული“ 1981
*„დიალოგები საკუთარ თავთან“ — გამომცემლობა „მერანი“ 1981
*„ახალი წელი ტყეში“ — ჟურნალ „დილის“ ბიბლიოთეკა 1981
*„მახარობელი“ — გამომცემლობა „ნაკადული“ 1983
*„საფიცარი“ — გამომცემლობა „ნაკადული“1984
*„იმ მთებს გადაღმა“ — გამომცემლობა „მერანი“ 1986
*„ჩვენ ისწევ შევხვდით“ — გამომცემლობა „მერანი“ 1987
*„ბაჯი-ბუჯი ბაჯბაჯაური“ — გამომცემლობა „ნაკადული“ 1988
*„კდემის კოცონი“ — გამომცემლობა „საბჭოთა საქართველო“ 1988
*„აი ვინ არის ქართველი“ — ჟურნალ „დილის“ ბიბლიოთეკა 1990
*„გზა ტკივილიდან ტკივილებამდე“ — გამომცემლობა „მერანი“ 1991
*„გორგონეს თავი“ — გამომცემლობა „ცასწავალა“ 1994
*„დავითი და კონსტანტინე“ — გამომცემლობა „ცასწავალა“ 2000
*„აკიდო“ — გამომცემლობა „ნაკადული“ 2005

## რესურსები ინტერნეტში
* მზია ჩხეტიანის ბიოგრაფია
* 
* GHN.GE: მზია ჩხეტიანი, ოქროს ფონდი
* მზია ჩხეტიანი, ციფრული ფოტომატიანე „ივერიელი“
* მზია ჩხეტიანის პოეზია

## ლიტერატურა
* მზია ჩხეტიანი - 70. მწერლის გაზეთი. 2010 წელი. 1-15 მაისი, N5, გვ.9.

## სქოლიო
კატეგორია:დაბადებული 10 მაისი
კატეგორია:დაბადებული 1940
კატეგორია:გარდაცვლილი 2020
კატეგორია:ქართველი მწერლები
კატეგორია:ქართველი პოეტები

კატეგორია:ცაგერის მუნიციპალიტეტში დაბადებულები
კატეგორია:მწერლები ანბანის მიხედვით
ჯანმრთელი სამართლიანი საზოგადოება

**„ჯანმრთელი სამართლიანი საზოგადოება“** — სოციალურ პრობლემებზე მომუშავე არასამთავრობო ორგანიზაცია საქართველოში, რომელიც საქმიანობას ეწევა 2015 წლიდან. ორგანიზაცია ცდილობს ხელი შეუწყოს მოქალაქეების რეგიონულ თვითმმართველობებსა და ცენტრალურ ქალაქებში ჩართულობას. ორგანიზაციის მიზანია: საზოგადოებრივი ჯანმრთელობა, ადამიანის უფლებები და განათლება. 

„ჯანმრთელი სამართლიანი საზოგადოების“ უმაღლეს მმართველობით ორგანოს წარმოადგენს დამფუძნებელთა/წევრთა საერთო კრება. საზოგადოების ხელმძღვანელობაზე უფლებამოსილ პირს წარმოადგენს აღმასრულებელი დირექტორი. ორგანიზაციის აღმასრულებელი დირექტორია გიგა ჩხაიძე.

## რესურსები ინტერნეტში
* ოფიციალური საიტი 

კატეგორია:არასამთავრობო ორგანიზაციები
Massive Attack-ის დისკოგრაფია

ინგლისური ტრიპ-ჰოპ ჯგუფ Massive Attack-ის დისკოგრაფია მოიცავს 5 სტუდიურ ალბომს, 5 რემიქსების ალბომს, 1 საუნდტრეკს, 4 EP-ს, 18 სინგლს და 27 მუსიკალურ ვიდეოს. ჯგუფი ჩამოაყალიბა რობერტ „3D“ დელ ნაიამ, გრანტ „Daddy G“ მარშალმა, ენდრიუ „Mushroom“ ვაულზმა და ედრიან „Tricky“ თოუსმა 1988 წელს ბრისტოლში. ჯგუფის დაარსებამდე ყველანი იყვნენ ინგლისური ხმის სისტემის, The Wild Bunch-ის, წევრები.

Massive Attack-ის სადებიუტო ალბომი, Blue Lines, გამოვიდა 1991 წელს და ითვლება ერთ-ერთ პირველად ტრიპ-ჰოპ ჟანრში. Blue Lines-მა მიაღწია მე-13 ადგილს UK Singles Chart-ში და იყო სერტიფიცირებული როგორც ორჯერ პლატინა გაერთიანებულ სამეფოში. ალბომში შევიდა 4 სინგლი, რომელთაგან სამი, 1994 წელს, მოხვდა UK Singles Chart-ის 100 საუკეთესოში. იმავე წელს ჯგუფმა გამოუშვა მეორე ალბომი, Protection, რომელიც გახდა #4 გაერთიანებულ სამეფოში. 1998 წელს ჯგუფმა გამოუშვა მისი მესამე ალბომი, Mezzanine, რომელმაც პირველი ადგილი დაიკავა ინგლისში და ავსტრალიაში, და იყო პირველი გამოცემა, რომელიც მოხვდა აშშ-ს ჩარტებში. 100th Window, რომელიც გამოვიდა 2003 წელს, იყო #1 გაერთიანებულ სამეფოში და სამ სხვა ქვეყანაში. 
2006 წელს Massive Attack-მა მაგოუშვა Collected, ჯგუფის სინგლების და მუსიკალური ვიდეობის კომპილაციური ალბომი. ის იყო სერტიფიცირებული როგორც პლატინა გაერთიანებულ სამეფოში და მოხვდა სხვა შვიდი ქვეყნის ჩარტებში.

## ალბომები
### სტუდიური ალბომები
### კომპილაციური ალბომები
### რემიქს ალბომები
### საუნდტრეკები
### EP
## სინგლები
## მუსიკალური ვიდეოები
## სქოლიო

## რესურსები ინტერნეტში
* ოფიციალური საიტი 
* Massive Attack AllMusic-ზე
* 

კატეგორია:ბრიტანელი შემსრულებლების დისკოგრაფიები
კატეგორია:ელექტრონული მუსიკის მომღერლების დისკოგრაფიები
დიკილის რეგიონი

**დიკილის რეგიონი** (; ) — რეგიონი ჯიბუტის სამხრეთ-დასავლეთ ნაწილში.
* ადმინისტრაციული ცენტრი — ქალაქი დიკილი.
* ფართობი — 7200 კმ², მოსახლეობა — 88 948 ადამიანი (2009 წელი).

რეგიონი სამხრეთიდან და დასავლეთიდან ესაზღვრება ეთიოპიას, აღმოსავლეთიდან ჯიბუტის ადმინისტრაციულ რეგიონებს არტას და ალი-საბიეს, ჩრდილო-აღმოსავლეთით ტაჯურის რეგიონს.

## სქოლიო
კატეგორია:ჯიბუტის რეგიონები
ანტონიო ბორერო

**ანტონიო ბორერო კორტასარი** (; დ. 29 ოქტომბერი, 1827, კუენკა, ეკვადორი — გ.  9 ოქტომბერი, 1911, კიტო, ეკვადორი) — ეკვადორელი  პოლიტიკოსი. ეკვადორის ვიცე-პრეზიდენტი (1863–1864) და პრეზიდენტი (1875–1876) 

დაწყებითი განათლება მიიღო მშობლიურ ქალაქში. მისი ადმინისტრაცია მხარს უჭერდა პრესის თავისუფლებას. თანამდებობიდან გადაყენების შემდეგ, იგი დიდი ხანი ცხოვრობდა პერუსა და ჩილეში. იგნასიო დე ვეინტემილიას რეჟიმის დამხობის შემდეგ,  1883 წელს,  ბორერო დაბრუნდა სამშობლოში და შეუდგა იურიდიულ პრაქტიკას. ასევე მუშაობდა ჟურნალისტად კიტოში 1911 წლამდე და  წერდა წიგნებს. 

## რესურსები ინტერნეტში
* ანტონიო ბორეროს ბიოგრაფია  

კატეგორია:ეკვადორის პრეზიდენტები
კატეგორია:დაბადებული  29 ოქტომბერი
კატეგორია:დაბადებული 1817
კატეგორია:გარდაცვლილი 9 ოქტომბერი
კატეგორია:გარდაცვლილი 1911
არტის რეგიონი

**არტის რეგიონი** (; ) — რეგიონი ჯიბუტის ცენტრალურ ნაწილში.
* ადმინისტრაციული ცენტრი — ქალაქი არტა.
* მოსახლეობა — 42 380 ადამიანი (2009 წელი). ფართობი — 1800 კმ².

რეგიონი შეიქმნა 2002 წელს დღეისათვის მისი მეზობელი რეგიონებიდან ტერიტორიების გამოყოფის გზით: აღმოსავლეთი ნაწილი გამოიყო დედაქალაქ ჯიბუტის ტერიტორიიდან, ხოლო დასავლეთი ნაწილი დიკილის რეგიონიდან. აქვს გასასვლელი ინდოეთის ოკეანეზე: ტაჯურის ყურე — ჩრდილოეთით, ადენის ყურე — აღმოსავლეთით. რეგიონის აღმოსავლეთით ასევე აქვს მცირე სიგრძის საზღვარი სომალის აუდალის რეგიონთან, რომელზეც პრეტენზიას აცხადებს არაღიარებული სახელმწიფო სომალილენდი, ჩრდილოეთით — ადმინისტრაციული საზღვარი აქვს ჯიბუტის ტაჯურის რეგიონთან, ხოლო სამხრეთით ასევე ადმინისტრაციულად ესაზღვრება ჯიბუტის ალი-საბიეს რეგიონს.

## გეოგრაფია 
საშუალო სიმაღლე — ზღვის დონიდან 600 მეტრზე, ტერიტორიის მნიშვნელოვანი ნაწილი, როგორც ქალაქი არტა,  მდებარეობს მთებით გარშემორტყმულ პლატოზე. ამის შედეგად რეგიონში ბევრია მლაშე ტბები.

## ეკონომიკა 
მარილი — ეთიოპიაში ექსპორტის მთავარი წყაროა და კეთილდღეობის ერთ-ერთი მთავარი პროდუქტია, როგორც ადგილობრივი მოსახლეობისათვის, ასევე რეგიონის და ქვეყნის ეკონომიკისათვის. ქვეყნის ეკონომიკაში ასევე მთავარი ადგილი უკავია თევზჭერას.

## სქოლიო
კატეგორია:ჯიბუტის რეგიონები
ობოკის რეგიონი

**ობოკის რეგიონი** (; ) — რეგიონი ჯიბუტის ჩრდილოეთში.
* ადმინისტრაციული ცენტრი — ქალაქი ობოკი.
* ფართობი — 4700 კმ², მოსახლეობა — 37 856 ადამიანი (2009 წელი).

რეგიონი ჩრდილოეთით ესაზღვრება ერიტრეას, სამხრეთ-დასავლეთით ჯიბუტის ადმინისტრაციულ რეგიონ ტაჯურას, ჩრდილო-აღმოსავლეთით გარს ერტყმის წითელი ზღვის წყლები. აღმოსავლეთით ბაბ-ელ-მანდების სრუტე, სამხრეთ-აღმოსავლეთით ადენის ყურე.

## სქოლიო
კატეგორია:ჯიბუტის რეგიონები
ტაჯურის რეგიონი

**ტაჯურის რეგიონი** (; ) — რეგიონი ჯიბუტიში.
* ადმინისტრაციული ცენტრი — ქალაქი ტაჯურა.
* ფართობი — 7100 კმ², მოსახლეობა — 86 704 ადამიანი (2009 წელი).

რეგიონი ჩრდილოეთით ესაზღვრება ერიტრეას, ჩრდილო-დასავლეთით ეთიოპიას, ასევე ჯიბუტის ადმინისტრაციულ რეგიონებს — სამხრეთ-დასავლეთით დიკილის რეგიონს და სამხრეთით არტის რეგიონს. სამხრეთ-აღმოსავლეთით ტაჯურის ყურის სანაპიროს.

## სქოლიო
კატეგორია:ჯიბუტის რეგიონები
ოფლი

350px|მინიატიურა|ოფლის წვეთები ადამიანის სახეზე
**ოფლი** — უფერული მლაშე სითხე, კანში არსებული საოფლე ჯირკვლების სეკრეტი. ოფლის ძირითადი ფუნქციაა ძუძუმწოვრების ორგანიზმის  თერმორეგულაცია, ასევე მასთან ერთად გამოიყოფა ჭარბი სითხე და მავნე ნივთიერებები. მნიშვნელოვანია ოფლის როლი ძუძუმწოვართა შორის ინფორმაციის გადაცემის სოციალურ-ბიოლოგიურ პროცესებში.

ზრდასრული ადამიანი დღე-ღამეში საშუალოდ 700-900 გრამ ოფლს გამოყოფს, გაძლიერებული ოფლის გამოყოფის შემთხვევაში (მაგალითად, ოფლმდენი საშუალების მიღებისას) კი 1500-2000 გრამს. საოფლე ჯირკვლების არაპროპორციული განლაგების გამო ადამიანის კანის სხვადასხვა უბანი სხვადასხვანაირად ოფლიანდება. ყველაზე ხშირად — ხელისგულები, ტერფები, იღლიის ქვეშა მიდამო, შუბლი, ლოყები, მკერდი. ადამიანების უმრავლესობას სხეულის მარჯვენა ნახევარი უფრო ძლიერად ეოფლება, ვიდრე მარცხენა. ადამიანს ყველაზე მეტი საოფლე ჯირკვალი აქვს ხელისგულზე — 600-მდე კვადრატულ სანტიმეტრზე.

ოფლის გამოყოფის ფუნქციის რეფლექსი  გამოიწვევა გარემოს მაღალ ტემპერატურაზე, კანის სითბოს აღმქმელი რეცეპტორების გაღიზიანებით.  საოფლე ჯირკვლები მონაწილეობს სხეულის ტემპერატურის რეგულაციაში. ერთი ლიტრი ოფლის გამოყოფაზე იხარჯება 2436 კჯ ენერგია, რაც იწვევს ორგანიზმის გაგრილებას. გარემოს დაბალი ტემპერატურისას ოფლის გამოყოფა მკვეთრად მცირდება. ჰაერის წყლის ორთქლით გაჯერებისას, კანის ზედაპირიდან წყლის აორთქლება წყდება, ამიტომ, ცხელ და ნესტიან სათავსოში ყოფნა ძნელად გადასატანია.

ოფლის სუნი შეიძლება იყოს როგორც აუტანელი ისე მიმზიდველი, რაც დამოკიდებულია სუბიექტის სქესსა  და დაწყვილებისადმი მზადყოფნაზე. ჯანმრთელი ადამიანის ახალგამოყოფილი ოფლის სუნი პრაქტიკულად არ იგრძნობა. ოფლის მკვეთრი, დამახასიათებელი სუნი იგრძნობა გარკვეული დროის  შემდეგ,როცა ადამიანის  სხეულზე (ტანსაცმელზე) მცხოვრები ბაქტერიები იწყებენ გამრავლებას.
ადამიანის ოფლი შეიცავს 98-99% წყალს, მარილებს (უმეტესად NaCl, დაახლოებით 0,3%), შარდოვანას, შარდმჟავას, კრეატინს, ცხიმებს, სერინებს, აქროლად ცხიმოვან მჟავებს, წყვილ ეთერ-გოგირდოვან და არომატულ ოქსიმჟავებს, ქოლესტერინს.

## ლიტერატურა
## რესურსები ინტერნეტში
*ოფლი — MedGeo.Net

კატეგორია:სხეულის სითხეები
კატეგორია:რეფლექსები
სტავროპოლის გუბერნია

მინიატიურა|სტავროპოლის გუბერნიის გერბი
**სტავროპოლის გუბერნია** () — რუსეთის იმპერიის ადმინისტრაციულ-ტერიტორიული ერთეული 1847-1917 წლებში. ადმინისტრაციული ცენტრი — სტავროპოლი.

## ისტორია
სტავროპოლის გუბერნია შეიქმნა ნიკოლოზ I-ის ბრძანებით 1847 წლის 2 მაისს, კავკასიის ოლქისათვის სახელის გადარქმევის შედეგად.

## სქოლიო
კატეგორია:სტავროპოლის გუბერნია
მაჩალა

**მაჩალა** () — ქალაქი სამხრეთ-დასავლეთ ეკვადორში, ელ-ოროს პროვინციის დედაქალაქი. მდებარეობს გუაიაკილის ყურესთან, ნაყოფიერ დაბლობზე. 241 606 მცხოვრებით, წარმოადგენს ეკვადორის მეხუთე უდიდეს ქალაქს და მეორე უდიდეს ნავსადგურს, რომელსაც ხშირად *ბანანების მსოფლიო დედაქალაქს* უწოდებენ.

## ეკონომიკა
მაჩალა რეგიონის სოფლის მეურნეობის ინდუსტრიის კომერციული ცენტრია. განსაკუთრებით დიდია ბანანის, ყავისა და კაკაოს ვაჭრობა. განსაკუთრებით დიდია ექსპორტზე ორიენტირებული ბანანების ინდუსტრია, რაც ქალაქის ეკონომიკაში უზარმაზარ როლს თამაშობს. პუერტო-ბოლოვარის პორტიდან ბანანების ექსპორტი ძირითადად ჩრდილოეთ ამერიკაში ხდება. ქალაქი გუაიაკილის სიახლოვეს მდებარეობა, მაჩალას მნიშვნელოვანი სატრანსპორტო ცენტრის ფუნქციებსაც ანიჭებს. ბევრი მგზავრი, რომელიც სამხრეთით, პერუსკენ ან ჩრდილოეთით, გუაიაკილისაკენ მიემართება, სწორედ მაჩალას გაივლის. 

## ქალაქი
მაჩალის ცენტრალურ მოედანზე მდებარეობს დიდი კათოლიკური ეკლესია. ცენტრში მრავალი სასტუმროა. კლიმატი ნახევრად უდაბნოს ზონისაა.

## იხილეთ აგრეთვე
*ეკვადორის ქალაქების სია

## რესურსები ინტერნეტში
* Municipio de Machala  Web site of the municipality in Spanish
* Orenses - El Oro - Machala - Ecuador / Comunidad Virtual de la Provincia de El Oro News about Machala in Spanish
* Chat Orenses - El Oro - Machala - Ecuador  Chat Orenses - El Oro - Machala - Ecuador
*Investor info for Ecuador and Machala
*Universidad Technica de Machala
*Sitio informativo de la Capital Bananera del Mundo
* Ecuador, Travel in Machala 

## სქოლიო
კატეგორია:ეკვადორის ქალაქები
სანტო-დომინგო (ეკვადორი)

**სანტო-დომინგო-დე-ლოს-კოლორადოსი** () — ქალაქი ეკვადორში, სანტო-დომინგოს კანტონის ადმინისტრაციული ცენტრი. 305 000 მცხოვრებით, წარმოადგენს ეკვადორის მეოთხე უდიდეს ქალაქს. გარდა იმისა, რომ სანტო-დომინგო მნიშვნელოვანი კომერციული და სამრეწველო ცენტრია, არის სანტო-დომინგო-დე-ლოს-ტსაჩილასის პროვინციის დედაქალაქიც. 

## ისტორია
სახელი „დე-ლოს-კოლორადოსი“ აღნიშნავს ადგილობრივ ეთნიკურ ჯგუფ ტსაჩილას, რადგან მისი წარმომადგენელი მამაკაცები, ჩვეულების თანახმად, მცენარე ორლეანის ხისგან თმას წითლად იღებავდნენ (*კოლორადოს* — წითელი). ამ ადგილობრივი ჯგუფის წარმომადგენლები მრავლად ცხოვრობენ ქალაქის ცენტრის სიახლოვეს. 

## გეოგრაფია
სანტო-დომინგო მდებარეობს დედაქალაქ კიტოდან 133 კილომეტრით დასავლეთით, ზღვის დონიდან 625 მეტრზე, ანდების მთისწინეთში. წარმოადგენს მნიშვნელოვან პუნქტს კიტოდან წყნარი ოკეანისკენ მიმავალ გზაზე. 

ქალაქის კლიმატი ტროპიკული მუსონურია.

## იხილეთ აგრეთვე
*ეკვადორის ქალაქების სია

## რესურსები ინტერნეტში
* Municipio 
* Prefectura 
* Portal dedicado a la Provincia Tsáchila 
* Información 
* Mirar Fotos 
* Región Sierra >> Santo Domingo

## სქოლიო
კატეგორია:ეკვადორის ქალაქები
ლეონიდას პლასა

**ლეონიდას პლასა ი გუტიერეს დე სევიდესი**  (დ. 19 აპრილი, 1865, მანაბი — გ. 17 ნოემბერი, 1932, გუაიასის პროვინცია) — ეკვადორის პრეზიდენტი. 

ლეონიდას პლასა იყო ეკვადორელი პოლიტიკოსი, რომელიც  1901 წლის  1 სექტემბრიდან 1905 წლის 31 აგვისტომდე იყო ეკვადორის პრეზიდენტი, ხოლო მეორედ 1912 წლის 1 სექტემბრიდან 1916 წლის 31 აგვისტომდე.  მისი მამა იყო ხოსე პლასა - სკოლის მასწავლებელი, ხოლო დედა ალგერია გუტიერეს სევიდეს სევილიანო, რომელსაც საკმაოდ მიმზიდველ და არისტოკრატიულ ქალბატონად მოიხსენიებდნენ. ლეონიდას პლასა დაქორწინდა აველინა ლასო ასკასუბიზე, რომელთანაც მას რვა შვილი ეყოლა. ერთ-ერთი მათგანი, გალო პლასა, ასევე ეკვადორის პრეზიდენტი იყო.

## რესურესები ინტერნეტში
* Official Website of the Ecuadorian Government about the country President's History
* Rulers.org

## სქოლიო
კატეგორია:ეკვადორის პრეზიდენტები
კატეგორია:დაბადებული  19 აპრილი
კატეგორია:დაბადებული 1865
კატეგორია:გარდაცვლილი 17 ნოემბერი
კატეგორია:გარდაცვლილი 1932
ობოკი

**ობოკი** (; ) — ჯიბუტის საპორტე ქალაქი, ობოკის რეგიონის ადმინისტრაციული ცენტრი.

## ისტორია 
2002 წლის ბოლოს აშშ-ის საზღვაო ფეხოსნები ჩამოვიდნენ ობოკში, სადაც წვრთნებს გადიოდნენ ერაყში შეჭრის წინ.

## გეოგრაფია 
ქალაქის ცენტრი მდებარეობს ზღვის დონიდან ნულოვან სიმაღლეზე.

## დემოგრაფია 
## სქოლიო
კატეგორია:ჯიბუტის ქალაქები
სამთავისისა და კასპის ეპარქია

**სამთავისისა და კასპის ეპარქია** საქართველოს მართლმადიდებელი ეკლესიის საეპისკოპოსო, მოიცავს კასპის მუნიციპალიტეტის ტერიტორიას. ეპარქია 2013 წლის 11 ოქტომბერს სამთავისისა და გორის ეპარქიის გაყოფის შედეგად ჩამოყალიბდა. ეპარქიას ხელმძღვანელობს ეპისკოპოსი დამიანე ხუფენია. კათედრა და რეზიდენცია მდებარეობს სამთავისსა და კასპში. ეპარქიაში მოქმედებს ქვათახევისა და რკონის მონასტრები.

## მოქმედი ტაძრების სია 
thumb|250px|კასპის საკათედრო ტაძარი
* კასპის ვახტანგ გორგასლის საკათედრო ტაძარი
* კასპის თეოდორე ტირონის ეკლესია;
* კასპის წმიდა გიორგის ეკლესია;
* კავთისხევის წმიდა გიორგის ორი ეკლესია;
* ოკამის ღვთისმშობლის ეკლესია;
* ოკამის წმინდა გიორგის ეკლესია;
* დოესის წმიდა სამების ტაძარი;
* ახალქალაქის ღვთისმშობლის მიძინების ტაძარი;
* მეტეხის ღვთისმშობლის მიძინების ტაძარი;
* გომის ნათლისმცემლის ტაძარი;
* ერთაწმინდის წმიდა ევსტატი პლაკიდას ტაძარი;
* ნიაბის წმიდა გიორგის ტაძარი;
* ხანდაკის ღვთისმშობლის მიძინების ტაძარი;
* ეზატის იოანე ნათლისმცემლის ტაძარი.
* სობისის წმიდა გიორგის ტაძარი.

## სქოლიო
კატეგორია:საქართველოს ეპარქიები
დურანი

**დურანი** () — ქალაქი ეკვადორში, გუაიასის პროვინციაში. 230 839 მცხოვრებით, წარმოადგენს ქვეყნის სიდიდით მეექვსე ქალაქს. ქალაქის მოსახლეობა განსაკუთრებით გაიზარდა ბოლო ოცი წლის მანძილზე. 

ქალაქი შეიქმნა 1902 წლის 16 ოქტომბერს.

## იხილეთ აგრეთვე
*ეკვადორის ქალაქების სია

## რესურსები ინტერნეტში
*ოფიციალური საიტი 

კატეგორია:ეკვადორის ქალაქები
ტაჯურა (ჯიბუტი)

**ტაჯურა** (; აფარი ენა Tagórri; ) — ქალაქი ჯიბუტიში. ქვეყნის ერთ-ერთი დიდი ქალაქი. ტაჯურის რეგიონის ადმინისტრაციული ცენტრი.

## ეტიმოლოგია 
ქალაქის დასახელება (აფარულ ენაზე — Tagórri) ეტიმოლოგიურად წარმოშობილია სიტყვიდან — *tágar* (*tágor*, *tógor*), რაც აფარელი ხალხის ენაზეა — *«თხის ტყავის ტიკი წყლისთვის»*, ხშირი მნიშვნელობით: *«წყლით ბოლომდე შევსებული»*.

## ისტორია 
ქალაქი ტაჯურა ჯიბუტის უძველესი ქალაქია და ერთ-ერთი უძველესია აფრიკის აღმოსავლეთ სანაპიროზე. ქალაქი აღმოცენდა დაახლოებით XII საუკუნეში. იგი იყო აფარელი სულთნების რეზიდენცია. ხანგრძლივი პერიოდის განმავლობაში ქალაქი იყო რეგიონში მონათვაჭრობის ცენტრი. XIX საუკუნის მეორე ნახევარში ქალაქი მოხვდა საფრანგეთის კონტროლ ქვეშ. 1884 წლის 21 სექტემბერს ტაჯურის სულთანატი გამოცხადდა საფრანგეთის პროტექტორატად, რომელსაც მართავდა ფრანგი გუბერნატორი ქალაქ ობოკიდან.

ქალაქის მოხერხებულმა ადგილმდებარეობამ ტაჯურის ყურის ნაპირებთან იგი გახადა მთავარ სავაჭრო პორტად ეთიოპიასთან დამაკავშირებელ გზაზე. დიდი ხნის განმავლობაში პორტიდან გამავალი ძირითადი საქონელი, იყვნენ მონები და სპილოს ძვალი. ასევე ვაჭრობდნენ ხორბლით, თაფლით, ოქროთი, თივით და სხვა საქონლით.

საფრანგეთის ხელისუფლების 1889 წლის 26 ოქტომბრის დეკრეტით მონებით ვაჭრობა ოფიციალურად აიკრძალა. ტაჯურას მნიშვნელობა დაეცა XX საუკუნის დასაწყისში ფრანგულ-ეთიოპიური რკინიგზის აშენების შემდეგ, რომელმაც ქალაქ ჯიბუტიში არსებული პორტი შეაერთა ადის-აბებასთან.

## ეკონომიკა 
2000 წელს ტაჯურის პორტი მნიშვნელოვნად იქნა მოდერნიზებული. იგი 2000 წლის 10 ოქტომბერს ოფიციალურად გახსნა ქვეყნის პრეზიდენტმა ისმაილ ომარ გელემ.

ტაჯურა პოპულარული ტურისტული ადგილია. მიმზიდველია მისი თეთრკედლიანი სახლები (ქალაქმა დაიმსახურა ეპითეტი «თეთრი ქალაქი» — ) და ქვიშის პლაჟები მხატვრული შემოგარენით. ჯიბუტისთან შეერთებულია საბორნე გადასასვლელით, მოქმედებს აეროპორტი.

## რესურსები ინტერნეტში
* World Gazetteer entry on Tajurah
* iTouchMap

## სქოლიო
კატეგორია:ჯიბუტის ქალაქები
ალი-საბიე

**ალი-საბიე** (, ) — ჯიბუტის სიდიდით მეორე ქალაქი. იგი მდებარეობს დაახლოებით 75 კმ-ში სამხრეთ-დასავლეთით ქვეყნის დედაქალაქ ჯიბუტიდან და 10 კმ-ში ჩრდილოეთით ეთიოპიის საზღვრიდან. ის განლაგებულია გრანიტის მთებით ყოველი მხრიდან გარშემორტყმულ ფართო ველზე. ქალაქს ემსახურება ადის-აბება — ჯიბუტის რკინიგზის სადგური.

## ისტორია 
ალი-საბიეს დასახლება მოიცავს რამდენიმე საუკუნეს. შუა საუკუნეებში იმყოფებოდა იფატის და ადალის სასულთნოების ხელისუფლების ქვეშ. ძველი ლეგენდის თანახმად, ქალაქის თანამედროვე ტერიტორია დაფარული იყო ხეებით და ბუჩქნარით. ქალაქ ზეილასკენ მიმავალი მომთაბარე მოგზაურები აქ ჩერდებოდნენ წყლის დასალევად. 1894 წელს, ისას ხალხის მმართველ სომალელ სულთნებთან რამდენიმე შეთანხმებებზე ხელმოწერის შემდეგ საფრანგეთმა დაამყარა პროტექტორატი რეგიონზე, რომელსაც დაერქვა საფრანგეთის სომალი.

1942 წლის დეკემბერში ბრიტანეთის არმია შეიჭრა საფრანგეთის სომალის ტერიტორიაზე და დაახლოებით 2000 ჯარისკაცით ბრიტანეთის და საფრანგეთის ჯარმა დაიკავა ქალაქი. 1977—1978 წლებში ოგადენში ომის დამთავრების შემდეგ, ალი-საბიეში, ქალაქ დიკილისთან ერთად, შემოვიდა ეთიოპიიდან დევნილი დაახლოებით 8000 ისას ტომის ხალხი.

## გეოგრაფია 
ალი-საბიე მდებარეობს ქვეყნის სამხრეთი ნაწილის ხეობაში. ქალაქი იმყოფება მთიანი ადგილის ჩაკეტილ ხეობაში. ის იმყოფება ზღვის დონიდან 756 მეტრ სიმაღლეზე. ამ სიმაღლის შედეგად ქალაქში და მის შემოგარენში გაცილებით უფრო რბილი კლიმატია, ვიდრე ჯიბუტის სანაპირო ზონის ქალაქებში, სადაც ამინდი ჩვეულებრივ ცხელია.

## დემოგრაფია 
2012 წელს ალი-საბიეს მოსახლეობის რაოდენობა შეადგენდა დაახლოებით 24 456 ადამიანს, რომელთაგან უმრავლესობას შეადგენენ ისას ხალხის წარმომადგენლები.

## ტრანსპორტი 
დღეისათვის ქალაქში არსებობს ასფალტირებული გზები. მყარსაფარიანი გზების დიდი უმრავლესობა აშენებულია საფრანგეთის კოლონიალური მმართველობის დროს. ადგილობრივმა ხელისუფლებამ შეაკეთა ზოგიერთი გზის მონაკვეთები, მაგრამ დანარჩენი უბნები დღემდე შეუკეთებელია. ქალაქში მოძრაობს ავტობუსები და ტაქსები, რომლებიც ასევე დადიან ჯიბუტის სხვა ქალაქებში. ეთიოპია-ჯიბუტის რკინიგზამ, რომელიც აშენებულია 1894 და 1915 წლებს შორის კოლონიალურ პერიოდში, შეაერთა ქალაქი ადის-აბებასთან.

## სქოლიო
კატეგორია:ჯიბუტის ქალაქები
დიკილი

**დიკილი** (; ) — ქალაქი ჯიბუტიში, დიკილის რეგიონის ადმინისტრაციული ცენტრი. ქალაქზე გადის გზა დედაქალაქ ჯიბუტიდან აღმოსავლეთით, აბეს ტბისკენ. 2010 წლის შეფასებით, დიკილის რეგიონის მოსახლეობის რაოდენობა შეადგენს დაახლოებით, 17 000 ადამიანს.

## ისტორია 
ოგადენის ომის შემდეგ ქალაქებმა დიკილიმ და ალი-საბიემ მიიღეს ეთიოპიიდან დევნილი ისას ხალხის დაახლოებით 8000 სომალელი.

## ეკონომიკა 
ყველაზე უფრო მეტად ქალაქი განთქმულია იქვე ახლოს მდებარე პოპულარული მლაშე აბეს ტბის გამო. ექსკურსიების უმრავლესობა ტბასთან იწყება ზუსტად ქალაქ დიკილიდან. პრაქტიკულად ყველა ადგილობრივ მაცხოვრებელს შეუძლია მოყვეს ტბის შესახებ და იმუშავოს გამცილებლად და გიდად.

## რესურსები ინტერნეტში
* Satellite map at Maplandia.com
* Dikhil Region 

## სქოლიო
კატეგორია:ჯიბუტის ქალაქები
გრან-ბარის უდაბნო

**გრან-ბარა** () — უდაბნო ჯიბუტის სამხრეთ ნაწილში. მდებარეობს არტის, დიკილის და ალი-საბიეს ადმინისტრაციული რეგიონების ტერიტორიაზე. დასახლებულია სომალელებით. მისი ფართობის დიდი ნაწილი შედგება ქვიშოვანი დანალექებით, დაფარულია მეჩხერი უდაბნოს და ნახევარუდაბნოს ბალახოვანი მცენარეებით და ბუჩქებით. 1981 წელს აშენებული ავტოგზა, რომელიც აერთებს დედაქალაქ ჯიბუტის ქვეყნის სამხრეთით მდებარე ქალაქებთან გადის ამ უდაბნოზე.

## სქოლიო
კატეგორია:ჯიბუტის უდაბნოები
არაუჟუსი

**არაუჟუსი** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 850 მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ბონ-დესპაშუს შემადგენლობაში.

2010 წლის მონაცემებით, მოსახლეობა 7 883 ადამიანს შეადგენდა, მოსახლეობის სიმჭიდროვე 32,11 კმ²-ზე. ფართობი 245 522 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
არტა

**არტა** (; ) — ქალაქი ჯიბუტიში, რომელიც მდებარეობს ქვეყნის ცენტრალურ ნაწილში, 2002 წლიდან ამავე წელს შექმნილი არტის რეგიონის ადმინისტრაციული ცენტრი. 2012 წლის შეფასებით, ქალაქის მოსახლეობის რაოდენობა შეადგენს 11 934 ადამიანს..

2000 წელს არტაში შედგა სამშვიდობო მოლაპარაკებები სხვადასხვა მხარის წარმომადგენლებს შორის, რომლებიც მონაწილეობდნენ სომალის სამოქალაქო ომში.

## ისტორია 
ქალაქი არტა შეიქმნა საფრანგეთის კოლონიზაციის პერიოდში 1946 წელს. მშრალი და შედარებით გრილი ამინდების გამო არტა იყო ფრანგი სამხედროების საზაფხულო რეზიდენცია.

## გეოგრაფია 
ქალაქი მდებარეობს ტაჯურის ყურის სიახლოვეს, ზღვის დონიდან 743 მეტრ სიმაღლეზე, ქვეყნის დედაქალაქ ჯიბუტიდან დასავლეთით, 42 კმ-ში. განლაგებულია საშუალო მაღალმთიანეთში, რომელიც ცნობილია, როგორც არტის მთები, ზომიერ ცენტრალურ ნაწილში, კლდოვან პლატოზე.

### კლიმატი 
არტაში კლიმატის უნიკალური სახეობაა — მთის თბილი, მაგრამ იგი ზაფხულში ცხელი არაა და ზამთარში გრილია. იმის გამო, რომ სიმაღლე ზღვის დონიდან შეადგენს 743 მეტრს, ტემპერატურა ქალაქისთვის შედარებით რბილია, რომელიც მდებარეობს უდაბნოდან არც თუ ისე შორს. ქალაქი ცნობილია თავისი სასიამოვნო კლიმატით ზაფხულის პერიოდის განმავლობაში. მაისის შუიდან სექტემბრის დასაწყისის ჩათვლით, არტაში ზაფხულის გასატარებლად დედაქალაქიდან ბევრი ოჯახი ჩამოდის.

## რესურსები ინტერნეტში
არტა (ჯიბუტი) 

## სქოლიო
კატეგორია:ჯიბუტის ქალაქები
ნირ ბარკატი

**ნირ ბარკატი** (; დ. 19 ოქტომბერი, 1959) — ებრაელი ბიზნესმენი და პოლიტიკოსი, 2008 წლიდან იერუსალიმის მერი.  

## ბიოგრაფია
დაიბადა იერუსალიმში, ებრაული უნივერსიტეტის ფიზიკოს-პროფესორის ოჯახში. სწავლობდა ამავე უნივერსიტეტში, კომპიუტერული მეცნიერების ფაკულტეტზე, სადაც აიღო ბაკალავრის დიპლომი. ასევე სწავლობდა ბიზნეს-ადმინისტრირების კურსზე, რომელიც არ დაუსრულებია. ნირი მსახურობდა ისრაელის მედესანტეების ბრიგადაში, 6 წლის განმავლობაში და მოიპოვა მაიორის წოდება (1977-1983 წწ.). იგი ქორწინებაშია და ჰყავს 3 ქალიშვილი.

მან თავისი კარიერა მაღალტექნოლოგიური ინდუსტრიით დაიწყო. 1988 წელს დააარსა ფირმა, რომელიც ეფუძნება ანტივირუსული კომპიუტერის პროგრამების წარმოებას. 2003 წლის იანვარში, ბარკატი ჩაერთო პოლიტიკაში.

2008 წლის 11 ნოემბერს, იერუსალიმის მერის არჩევნებზე გაიმარჯვა და მოიპოვა ხმათა 52 %. მისმა კონკურენტმა, მეირ პორუშმა მოიპოვა ხმათა 43 %. 2013 წელს ნირ ბარკატი გავიდა 43-ე ადგილზე ყველაზე გავლენიან ებრაელებს შორის.

2013 წელს, პარტია ავოდის მხარდაჭერით, მან ხელახლა იყარა კენჭი იერუსალიმის მერის პოსტზე. ასევე მიიღო მხარდაჭერა პარტია მერეცისაგან, რომლის კანდიდატმაც, პეპე ალალუმ, მოხსნა თავისი კანდიდატურა, რათა ბარკატისათვის ხმები არ წაერთმია. ხმათა 52 %-ის მოპოვების შედეგად, ბარკატი მერის პოსტზე ხელახლა აირჩიეს.

## რესურსები ინტერნეტში
* Nir Barkat official campaign page - Hebrew 

## სქოლიო
კატეგორია:იერუსალიმის მერები
კატეგორია:დაბადებული 1959
კატეგორია:დაბადებული 19 ოქტომბერი
კატეგორია:ცოცხალი ადამიანები
მუსა-ალი

**მუსა-ალი** () — სტრატოვულკანი, მდებარეობს აფრიკაში იმ წერტილში, სადაც ერთმანეთს უერთდება ეთიოპიის, ერიტრეის და ჯიბუტის სახელმწიფო საზღვარი. ვულკანი ჯიბუტის ყველაზე მაღალი წერტილია და მისი სიმაღლე ზღვის დონიდან შეადგენს 2028 მეტრს. ვულკანის მწვერვალი იჭრება კალდერაში, რომელიც შეიცავს ლიპარიტის ვულკანურ გუმბათს და ლავის ნაკადს. უკანასკნელი ცნობილი ამოფრქვევა მოხდა ჰოლოცენამდე ეპოქაში.

მუსა-ალი მდებარეობს ჯიბუტის ტაჯურის რეგიონის; ერიტრეის დებუბავი-კეი-ბაჰრის; და ეთიოპიის აფარის რეგიონის ადმინისტრაციული ერთეულების საზღვარზე.

## ისტორია 
მუსა-ალის მდებარეობა, როგორც საზღვარი ეთიოპიას, ერიტრეას და ჯიბუტს შორის არ არის ამ სამ ქვეყანას შორის შეთანხმების შედეგი. 1948 წლის დეკემბერში ერიტრეის ბრიტანელმა მმართველმა უარი თქვა მონაწილეობა მიეღო დანარჩენ ორ მხარესთან ერთად სხდომაზე საზღვრის დაზუსტების საკითხებზე. 1952 წლიდან მუსა ალი გახდა ეთიოპიასთან შიდა ადმინისტრაციული საზღვარი, ეთიოპიისა და ერიტრეის ერთ სახელმწიფოდ გაერთიანების შედეგად. 1954 წელს ეთიოპიის დელეგაციამ უარი თქვა ჯიბუტისთან საზღვრის დემარკაციაზე.

საზღვარი საერთაშორისო გახდა 1993 წელს საარბიტრაჟო პროცესის დროს, რომელიც აწესებდა საზღვარს ერიტრეასა და ეთიოპიას შორის. საარბიტრაჟო სასამართლოს მუდმივმა პალატამ დაადგინა ჯიბუტისთან საბოლოო საზღვარიც.

## სქოლიო
კატეგორია:ეთიოპიის მთები
კატეგორია:ერიტრეის მთები
კატეგორია:ჯიბუტის მთები
კატეგორია:აფრიკის ვულკანები
მასკალის კუნძულები

**მასკალის კუნძულები** (, ) — მდებარეობს ჯიბუტის ნაპირებთან ტაჯურის ყურეში. კუნძულები ეკუთვნის ქვეყნის ერთ-ერთ ადმინისტრაციულ ერთეულს — დედაქალაქ ჯიბუტის.

კატეგორია:არქიპელაგები
კატეგორია:აფრიკის კუნძულები
კატეგორია:ჯიბუტის კუნძულები
ალექსანდრა შლონსკა

**ალექსანდრა შლონსკა** ( დ. 4 ნოემბერი, 1925 — გ. 18 სექტემბერი, 1989) — პოლონელი თეატრის, კინოსა და ტელევიზიის მსახიობი. პედაგოგი, თეატრალური ხელოვნების პროფესორი (1987). პოლონეთის კულტურის დამსახურებული მოღვაწე (1967), პოლონეთის სახალხო კულტურის დამსახურებული მოღვაწე (1989). პოლონეთის სახალხო რესპუბლიკის სახელმწიფო პრემიის ლაურეატი (1950, 1955, 1964), სიკვდილშემდგომ აღიარეს პოლონური კინოს გმირად (2013). 1949 წელს საცხოვრებლად ვარშავაში გადავიდა, სადაც სხვადასხვა თეატრის სცენაზე გამოდიოდა. 1973 წლიდან ასწავლიდა ალექსანდრე ზელვეროვიჩის სახელობის თეატრალურ აკადემიაში. 1948–1983 წლებში გამოჩნდა 18 ფილმში; გადაღებულია ფილმებში: „ხუთი ბიჭი ბარსკა-სტრიტიდან“ (1954), „მგზავრი“ (1963) და სხვა. ალექსანდრა შლონსკა კიბოთი გარდაიცვალა. დაკრძალულია პოვონზკის სასაფლაოზე, ვარშავაში.

## რესურსები ინტერნეტში
*

კატეგორია:პოლონელი მსახიობები
კატეგორია:დაბადებული 4 ნოემბერი
კატეგორია:დაბადებული 1925
კატეგორია:გარდაცვლილი 18 სექტემბერი
კატეგორია:გარდაცვლილი 1989
ოტო ლიბკნეხტი

**ოტო ლიბკნეხტი** (; დ. 13 იანვარი, 1876, ლაიფციგი - გ. 21 ივნისი, 1949, პოტსდამი) — გერმანელი ქიმიკოსი და ორგანული ქიმიის პროფესორი ჰუმბოლდტის სახელობის ბერლინის უნივერსიტეტში. ვილჰელმ ლიბკნეხტის ვაჟიშვილი, კარლა და თეოდორ ლიბკნეხტების ძმა.

## ბიოგრაფია 
მან შეიმუშავა ნატრიუმის მიღების წარმატებული მეთოდი, რომელიც გამოიყენება, როგორც მათეთრებელი საშუალება.  ლიბკნეხტმა, როგორც კომპანია დეგუსას მთავარმა ქიმიკოსმა, მიიღო საერთო სირთულის 58 პატენტი, სხვადასხვა სინთეთიკურ საშუალებებზე.
ოტო ლიბკნეხტი გარდაიცვალა 73 წლის ასაკში სიმსივნით.

## ლიტერატურა
* Birgit Bertsch-Frank: *Eine etwas ungewöhnliche Karriere. Otto Liebknecht*; in Mechtild Wolf (Hrsg.): *Immer eine Idee besser: Forscher und Erfinder der Degussa*; Frankfurt am Main, Degussa AG 1998 (S. 54-75)

## რესურსები ინტერნეტში
* Geschichte der Degussa. Der streitbare Forscher: Otto Liebknecht 

## სქოლიო
კატეგორია:დაბადებული 1876
კატეგორია:გარდაცვლილი 1949
კატეგორია:გერმანელი ქიმიკოსები
კატეგორია:ბერლინში გარდაცვლილები
მუშის კუნძულები

**მუშის კუნძულები** () — მცირე ზომის მარჯნის კუნძულები ჯიბუტის სანაპიროზე. ის მდებარეობს ტაჯურის ყურის ცენტრში. კუნძულები ეკუთვნის ქვეყნის ერთ-ერთ ადმინისტრაციულ ერთეულს — დედაქალაქ ჯიბუტის, რომლის საერთო მოსახლეობაც შეადგენს დაახლოებით 20 ადამიანს და მნიშვნელოვნად იზრდება ზაფხულის პერიოდში.

## გეოგრაფია 
thumb|left|მუშის კუნძულების ადგილმდებარეობა.
მუშის კუნძულები სიდიდით ჯიბუტის ყველაზე დიდი კუნძულებია. მათი სიგრძე 1,6 კმ-ია, სიგანე კი 2,41 კმ, მუშის კუნძულები იმყოფება პატარა მასკალის კუნძულებთან, რამდენიმე მომცრო კუნძულთან და მარჯნის რიფებთან სიახლოვეს. ის მდებარეობს დაახლოებით 15 კმ-ში სამხრეთით ჯიბუტის მატერიკული ნაწილიდან.

### კლიმატი 
მუშის კუნძულებზე განსაკუთრებით ბევრი მზიანი დღეებია და მაღალი ტემპერატურაა მთელი წლის განმავლობაში. ესაა მშრალი კლიმატი, რომლის ტემპერატურა მერყეობს დეკემბრის, იანვრის და თებერვლის საკმაოდ თბილი ამინდებიდან ივლისის ძალიან ცხელ ამინდამდე. არსებობს წლის ორი დრო: ზაფხული, მშრალი სეზონით მაისიდან ოქტომბრის ჩათვლით და ზამთრის შედარებით გრილი სეზონი, ნოემბრიდან აპრილის ჩათვლით.

## ეკონომიკა 
მუშის კუნძულების ეკონომიკა უპირატესად დაფუძნებულია მომსახურებაზე და ტურიზმზე. მუშის კუნძულები დასვენების ერთ-ერთი პოპულარული ადგილია ჯიბუტიში. კუნძულების მთავარ ქალაქ — მუშას ემსახურება აეროპორტი. კუნძულები ასევე შესანიშნავი ადგილია დაივინგის მოყვარულთათვის.

## სქოლიო
კატეგორია:არქიპელაგები
კატეგორია:აფრიკის კუნძულები
კატეგორია:ჯიბუტის კუნძულები
კატეგორია:კუნძულები ანბანის მიხედვით
შვიდი ძმის კუნძულები

**შვიდი ძმის კუნძულები** (, ), ასევე ცნობილია, როგორც **სავაბის კუნძულები** ან **სებას კუნძულები** — არქიპელაგი ბაბ-ელ-მანდების სრუტეში (წითელ ზღვასა და ადენის ყურეს შორის). კუნძულები ადმინისტრაციულად ეკუთვნის ჯიბუტის ობოკის რეგიონს და შესანიშნავი ადგილია დაივინგის მოყვარულთათვის. ინგლისურ გამოცემებშიც კი არქიპელაგს დღესაც ხშირად მოიხსენიებენ ფრანგული სახელით — **Sept Frères**.

## გეოგრაფია 
[thumb|left|280px|[ბაბ-ელ-მანდების სრუტეში მდებარე შვიდი ძმის კუნძულები]]
არქიპელაგი წარმოადგენს 6 ვულკანური კუნძულის ჯაჭვს, რომელიც გადაჭიმულია დაახლოებით 10 კმ-ზე დასავლეთიდან აღმოსავლეთისკენ:

* **დასავლეთის კუნძული**, ანუ **წითელი კუნძული** (**H̱amra**), სიმაღლე — 62 მეტრი
* **ორმაგი კუნძული** (**Ounḏa Dâbali**), სიმაღლე — 46 მეტრი
* **დაბალი კუნძული** (**Tolka**), სიმაღლე — 17 მეტრი
* **დიდი კუნძული** (**Kaḏḏa Dâbali**), სიმაღლე — 114 მეტრი
* **აღმოსავლეთის კუნძული** (**H̱orod le ‘Ale**), სიმაღლე — 83 მეტრი
* **სამხრეთის კუნძული** (**‘Ounḏa Kômaytou**), სიმაღლე — 47 მეტრი

"მეშვიდე ძმა" არ არის კუნძული, იგი ვულკანური ბორცვია რას სიიიანის (Ras Siyyan) ნახევარკუნძულის ჩრდილოეთ დაბოლოებაზე.

დასავლეთის კუნძული მდებარეობს დაახლოებით 4,5 კმ-ში აღმოსავლეთით რას სიიიანის ნახევარკუნძულიდან და 6,0 კმ-ით ჩრდილო-აღმოსავლეთით ჯიბუტის სანაპიროდან.

ყველა კუნძული გარშემორტყმულია რიფებით. ყველა კუნძული რუხი ფერისაა, დიდი კუნძულის გამოკლებით, რომელიც მოყვითალოა.

## სქოლიო
კატეგორია:არქიპელაგები
კატეგორია:ჯიბუტის კუნძულები
ვისენტე რამონ როკა

**ვისენტე რამონ როკა როდრიგესი** (; დ. 30 დეკემბერი, 1792, გუაიაკილი, ეკვადორი — გ.  23 თებერვალი, 1858, გუაიაკილი, ეკვადორი) — ეკვადორელი სახელმწიფო მოღვაწე. ეკვადორის პრეზიდენტი 1845-1849 წლებში.

## ბიოგრაფია 
დაიბადა გუაიაკილში. მისი მშობლები იყვნენ კომანდანტე ბერნარდო როკა  და იგნასია როდრიგესი. მიიღო საოჯახო განათლება. 

1836 წელს გახდა გუაიასის პროვინციის გუბერნატორი. ეკვადორში ხუან ხოსე ფლორესის მიერ შეცვლილი კონსტიტუციის შემდეგ გახდა მარტის რევოლუციის ერთ-ერთი ლიდერი, რომლის შედეგადაც პრეზიდენტი ფლორესი დაამხეს. შეიქმნა დროებითი მთავრობა, რომელშიც, როგორც კიტოს გუაიაკილის და კიტოს წარმომადგენლები, შევიდნენ ხოსე ხოაკინ დე ოლმედო, ვისენტე რამონ როკა და დიეგო ნობოა. მოგვიანებით ასამბლეამ როკა პრეზიდენტად აირჩია და მოვალეობის შესრულებას შეუდგა 1845 წლის 8 დეკემბერს. 1849 წელს გადადგა თანამდებობიდან და 1851 წელს პერუში გაემგზავრა.

## რესურსები ინტერნეტში
* Roca, Vicente Ramón.

კატეგორია:ეკვადორის პრეზიდენტები
კატეგორია:დაბადებული 30 დეკემბერი
კატეგორია:დაბადებული 1792
კატეგორია:გარდაცვლილი 23 თებერვალი
კატეგორია:გარდაცვლილი 1858